‘તું’ આજકાલ દુ:ખી–દુ:ખી લાગ્યા કરે છે. તેની આ વાત સાંભળી મેં સુખની શોધ શરૂ કરી. સુખ ક્યાં હોય? ક્યાં મળે? સુખ એટલે? બાળપણની કૂંપણને પૂછ્યું, સુખ એટલે? બાળકે કાલીઘેલી ભાષામાં કહ્યું, ચકેદીમાં બેસાલી મોટો બધો બલૂન અને ચોકેટ લઈ દો અંકલ તો કવ. ઘડપણની વડવાઈને પૂછ્યું, સુખ એટલે? વૃધ્ધે ધ્રૂજતા–ધ્રૂજતા ફફડતાં અવાજે કહ્યું, આશરો. ગરીબીનાં અનુભવીને સવાલ કર્યો, સુખ એટલે? લાચારે જવાબ આપ્યો, સાહેબ બે ટંક જમવા અને રહેવા છાપરું મળી રે એ સુખ. અમીરીનાં અહંકારીને સવાલ કર્યો, સુખ એટલે? નબીરાએ જવાબ આપ્યો, શોપિંગ, બિસનેસ ટુર, લેઈટનાઈટ પાર્ટીસ, મીટીંગ એક્સ્ટ્રા એક્સ્ટ્રા.. યુનો? ફિક્સ પગારનાં કામદાર પાસે જાણ્યું, સુખ એટલે? ભલો